《爇心香 岐阳镇张同监问修行》
金朝·马钰

休问因缘，各做修行。古人言、两句堪听。人人有分，个个圆明。

但事情疏，心情净，达长生。

元气盈盈，大法成成。□初观、日月停停。光辉莹莹，龙虎平平。

觉本真真，常寂寂，永宁宁。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。